Trailer “Supergirl” Musim Ke-6 Goda Episod Terakhir Siri The CW
The CW telah melancarkan trailer promosi untuk musim keenam dan terakhir Supergirl yang akan datang. Siri ini yang dihentikan sementara pada Mei yang lalu dijadualkan kembali pada hari selasa 24 Ogos.  Dalam trailer dibawah, Girl of Steel terus berjuang dengan trauma yang datang ketika terperangkap di Phantom Zone semasa episod pertama musim terakhir. Video itu juga juga menyoroti ancaman yang akan ditangani oleh Super Friends di episod akhir termasuk kepulangan semula Nyxly (Peta Sergeant). Supergirl dibintangi oleh Melissa Benoist sebagai Kara Danvers / Supergirl, Chyler Leigh sebagai Alex Danvers, Katie McGrath (Merlin) sebagai Lena Luthor, Jess Rath sebagai Brainiac 5, David Harewood sebagai Hank Henshaw / J’onn J’onnz, Nicole Maines sebagai Nia / Dreamer, dan Azie Tesfai sebagai Kelly / Guardian. Musim keenam juga akan menampilkan David Ramsey, yang kembali mengulangi peranan dari siri Arrow sebagai John Diggle. Dia juga akan mengarahkan episod kedua belas bersama Chyler Leigh dan David Harewood. Musim ini turut menampilkan Eliza Helm sebagai Cat Grant sewaktu muda dan Jason Behr sebagai Kryptonian.